1941
אירועים

ינואר
3 בינואר – קנדה וארצות הברית רוכשות בחכירה ל־99 שנים בסיסי אוויר בניופאונדלנד
3 בינואר – מתקפת נגד של איטליה באלבניה
6 בינואר – מלחמת העולם השנייה: בנגאזי נכבשת על ידי הצבא הבריטי
10 בינואר – הסכם החכר והשאל מוצג בפני הקונגרס האמריקאי
11 בינואר – בכורת המחזה "מיכל בת שאול" מאת אהרון אשמן בביצוע "הבימה"
20 בינואר – מוקם חיל האוויר הברזילאי
21 בינואר – פרוץ מרד הלגיונרים ופרעות בוקרשט
22 בינואר – כחלק ממבצע מצפן כוחות בריטים השתלטו על העיר טוברוק
23 בינואר – בבולגריה פורסם החוק להגנת האומה, שהוא העתק של חוקי נירנברג
פברואר
5 בפברואר – מלחמת העולם השנייה: כוחות הברית פותחים במערכה על קרן שבאימפריה האתיופית
9 בפברואר – מלחמת העולם השנייה: עם סיומו של מבצע מצפן, משתלטים הבריטים על שטחים נרחבים בצפון אפריקה
19 בפברואר – הוורמאכט מקים את קורפוס אפריקה בפיקודו של ארווין רומל
23 בפברואר – ייצור ראשון של פלוטוניום
25 בפברואר – שביתת פברואר בהולנד, שביתה כללית במחאה על צעדי הנאצים נגד היהודים
26 בפברואר – צרפת של וישי מכריזה על לימודי דת בבתי הספר כחובה
מרץ
1 במרץ – בולגריה מצטרפת למדינות הציר
1 במרץ – הימלר מורה להקים את מחנה בירקנאו
2 במרץ – הוורמאכט נכנס לבולגריה
3 במרץ – מוצא הצו המורה על הקמת גטו קרקוב
7 במרץ – מלחמת העולם השנייה, המערכה באוקיינוס האטלנטי – מוטבעת הצוללת U47 בפיקודו של גונתר פרין, מן המפקדים המפורסמים של צי הצוללות הגרמני. הצוללת הוטבעה על כל צוותה בידי משחתות של הצי המלכותי הבריטי
11 במרץ – מלחמת העולם השנייה: ארצות הברית מאשרת את חוק השאל-החכר
19 במרץ – הגיע ארצה אוניית המעפילים דריאן 2
24 במרץ – 34,149 היהודים שחיו בעיר לובלין באותה עת הורו לעבור לגטו שהוקם בעיר
25 במרץ – ממלכת יוגוסלביה חתמה על ההסכם המשולש והצטרפה אל מדינות הציר
27 במרץ – מלחמת העולם השנייה – הפיכה צבאית ביוגוסלביה לאחר שהממשלה הצטרפה למדינות הציר
29 במרץ – מלחמת העולם השנייה – הצי הבריטי משמיד את הצי האיטלקי בים התיכון
אפריל
1 באפריל – הנאצים אוסרים על יהודים את הכניסה לבתי קפה
6 באפריל – מסתיימת מלחמת איטליה–יוון וגרמניה הנאצית פולשת ליוון וליוגוסלביה
13 באפריל – נחתם הסכם הנייטרליות הסובייטי-יפני, הנחתם כדי להבטיח נייטרליות בין ברית המועצות לאימפריה היפנית בתחילת מלחמת העולם השנייה
23 באפריל – מלחמת העולם השנייה – המערכה בבלקן: יוון נכנעת לכוחות גרמניה הנאצית
מאי
1 במאי – הקרנת הבכורה של סרט הקולנוע "האזרח קיין", הנחשב לאחת מיצירות המופת הקולנועיות הגדולות בכל הזמנים
5 במאי – הקיסר היילה סילאסי חוזר לאתיופיה
9 במאי – מלחמת העולם השנייה: המשחתת הבריטית "בולדוג" לוכדת את הצוללת הגרמנית U-110, כשעל סיפונה מכונת ההצפנה אניגמה
10 במאי – מלחמת העולם השנייה: רודולף הס, ממנהיגי גרמניה הנאצית, צונח בממלכה המאוחדת כדי לדון על הסכם שלום
10 במאי – מלחמת העולם השנייה: בניין בית הנבחרים הבריטי נהרס בהפצצה גרמנית
15 במאי – המפקדה הארצית של ההגנה מחליטה להקים את הפלמ"ח
16 במאי – הצבא האיטלקי באתיופיה נכנע לבריטניה
18 במאי – מלחמת העולם השנייה: כ"ג יורדי הסירה יוצאים בסירה למשימת חבלה בטריפולי, אך מעולם לא נראו שוב
20 במאי – מלחמת העולם השנייה: מתחילה התקפת הצנחנים הגרמניים על כרתים במסגרת הקרב על כרתים
27 במאי – מלחמת העולם השנייה: אוניית המערכה הגרמנית ביסמרק מוטבעת בצפון האוקיינוס האטלנטי על 2,300 אנשי צוותה
30 במאי – מלחמת העולם השנייה: גרמניה כובשת את כרתים
31 במאי – המלחמה האנגלו-עיראקית מסתיימת
יוני
1 ביוני – מלחמת העולם השנייה: גרמניה ורומניה פולשות לבסרביה
1 ביוני – מלחמת העולם השנייה: גרמניה משלימה את כיבוש כרתים
1 ביוני – הפרהוד – פרעות ביהודי בגדד. 179 יהודים נרצחו
8 ביוני – מלחמת העולם השנייה: הממלכה המאוחדת פולשת לסוריה וללבנון. כוחות פלמ"ח משתתפים בפלישה
8 ביוני – הוקם ועד חקירה ממשלתי לחקירת הפרהוד – פרעות שנערכו ביהודי בגדאד בחג השבועות תש"א, 1–2 ביוני 1941
14 ביוני – עשרות אלפי יהודים מהמדינות הבלטיות מגורשים לסיביר
17 ביוני – מלחמת העולם השנייה: בריטניה כובשת את סוריה ולבנון מידי צרפת של וישי ומעבירה את השליטה בהן לצרפת החופשית
22 ביוני – מלחמת העולם השנייה: מבצע ברברוסה (פלישת גרמניה לברית המועצות) מתחיל
25 ביוני – פינלנד מכריזה מלחמה על ברית המועצות
27 ביוני – טבח ביהודים במרכז העיר קובנה, מעט לאחר כיבוש ליטא על ידי גרמניה. ייחודי בכך שבוצע על ידי צעירי המקום, במרכזה של עיר גדולה, תוך קריאות גילויי שמחה מצד האוכלוסייה המקומית
יולי
1 ביולי – מלחמת העולם השנייה: ריגה נכבשת במהלך מבצע ברברוסה
5 ביולי – מלחמת העולם השנייה: חיילים גרמנים מגיעים לגדות הדנייפר
7 ביולי – ביירות נכבשת על ידי כוחות צרפת החופשית והצבא הבריטי
7 ביולי – מלחמת העולם השנייה: כוחות אמריקאים נוחתים באיסלנד כדי למנוע פלישה גרמנית
10 ביולי – הטבח בידוובנה – רציחתם של 1,600 יהודים בעיירה פולנית בידי שכניהם הנוצרים
14 ביולי – ב"מחנה סידני סמית" ששכן מחוץ לחומות העיר עכו, נחתם הסכם כניעה של כוחות וישי בסוריה ולבנון לבריטים, הסכם המכונה גם בשם Armistice of Saint Jean d'Acre
26 ביולי – מלחמת העולם השנייה: בתגובה לכיבוש היפני של הודו-סין הצרפתית מחליט נשיא ארצות הברית פרנקלין דלאנו רוזוולט להחרים את כל הנכסים היפניים בארצות הברית
31 ביולי – הרמן גרינג, מראשי המשטר הנאצי, דורש מריינהרד היידריך לספק תוכנית מפורטת לפתרון סופי לבעיה היהודית
אוגוסט
12 באוגוסט – וינסטון צ'רצ'יל, ראש ממשלת בריטניה, ופרנקלין רוזוולט, נשיא ארצות הברית, חותמים על האמנה האטלנטית
18 באוגוסט – השואה: אדולף היטלר פוקד על אנשיו להפסיק את "המתות החסד" של חולי נפש ונכים. אך ההמתות במסגרת תוכנית T4 נמשכות במחנות הריכוז
22 באוגוסט – כוחות הצבא הגרמני, מגיעים ללנינגרד, ובכך מתחיל המצור על לנינגרד
ספטמבר
3 בספטמבר – השמדה ראשונה בגז באושוויץ
6 בספטמבר – החובה לשאת את הטלאי הצהוב מוטלת על כל היהודים שבשטחי הכיבוש הגרמני
8 בספטמבר – מלחמת העולם השנייה: התחיל המצור על לנינגרד, כאשר כוחות גרמניים כיתרו את העיר השנייה בגודלה בברית המועצות, לנינגרד
11 בספטמבר – הנחת אבן הפינה לפנטגון, בדיוק 60 שנה לפני פיגועי 11 בספטמבר
23 בספטמבר – הנאצים מבצעים ניסויים ראשוניים בגז במחנה ההשמדה אושוויץ
28 בספטמבר – מלחמת העולם השנייה: הקורבטה הבריטית "א.ה.מ. היאצינט" מטביעה את הצוללת האיטלקית "פיסליה" מצפון מערב לנמל יפו
29 בספטמבר – מלחמת העולם השנייה: מתחיל טבח יהודי קייב בבאבי יאר על ידי הנאצים ועוזריהם
אוקטובר
2 באוקטובר – מלחמת העולם השנייה – תחילת הקרב על מוסקבה
17 באוקטובר – החל גירוש יהודי גרמניה
18 באוקטובר – כיבוש קלינין בידי גרמניה הנאצית
27 באוקטובר – הנאצים מקימים גטו של צוענים בבלגרד
28 באוקטובר – הוקם מחנה הריכוז סיימישטה סמוך לבלגרד
נובמבר
1 בנובמבר – צ'טניקים תוקפים פרטיזנים של טיטו באוזיצ'ה, יוגוסלביה
2 בנובמבר – קיבוץ רמת השופט נוסד
12 בנובמבר – מלחמת העולם השנייה: הטמפרטורה בסביבות מוסקבה צונחת ל-12 מעלות מתחת לאפס, וברית המועצות משגרת כוחות על מגלשי-שלג בפעם הראשונה כנגד צבא גרמניה הקופא מקור
15 בנובמבר – היינריך הימלר מורה לשלוח את כל ההומוסקסואלים בגרמניה למחנות ריכוז
27 בנובמבר – הקרב על מוסקבה: כוחות גרמניה הנאצית מגיעים לעמדות המזרחיות ביותר אותן הצליחו לכבוש, פחות מ-30 ק"מ ממוסקבה
30 בנובמבר – טבח יער רומבולה, רצח של 13,000 יהודים ביום זה סמוך לריגה במהלך השואה
דצמבר
7 בדצמבר – המתקפה על פרל הארבור שבהוואי. 350 מטוסים יפניים משמידים 21 ספינות של צי ארצות הברית ו-328 מטוסים
7 בדצמבר – קנדה מכריזה מלחמה על פינלנד, הונגריה, רומניה ויפן
8 בדצמבר – טבח יער רומבולה, הנאצים ומשתפי פעולה רוצחים 12,000 יהודים ביום זה ביער סמוך לריגה
8 בדצמבר – בעקבות ההתקפה על פרל הארבור, ארצות הברית מכריזה מלחמה על יפן
8 בדצמבר – הנאצים הפעילו את מחנה ההשמדה המבוסס על גז הראשון בחלמנו שבפולין
9 בדצמבר – סין, קוריאה, חבר העמים הפיליפיני, גואטמלה וקובה מכריזות מלחמה על גרמניה ויפן במסגרת מלחמת העולם השנייה
10 בדצמבר – מלחמת העולם השנייה: הכוחות של האימפריה היפנית נוחתים בפיליפינים, כובשים את גואם, ומטביעים את אוניות המלחמה הבריטיות אה"מ פרינס אוף ויילס וריפאלס
11 בדצמבר – גרמניה ואיטליה מכריזות מלחמה על ארצות הברית
12 בדצמבר – אדולף היטלר מכריז על השמדת היהודים בפגישה בלשכת הקאנצלר
12 בדצמבר – בריטניה מכריזה מלחמה על בולגריה; הונגריה ורומניה מכריזות מלחמה על ארצות הברית; הודו מכריזה מלחמה על יפן
14 בדצמבר – הנאצים מתחילים ברציחתם של 15,000 יהודי חרקוב
24 בדצמבר – הצבא היפני כובש את העיר קוצ'ינג שבסרוואק
24 בדצמבר – הבריטים כובשים את בנגאזי
25 בדצמבר – כניעת הונג קונג ליפנים במהלך מלחמת העולם השנייה
31 בדצמבר – הקראת הכרוז של אבא קובנר "אל נלך כצאן לטבח!" הקורא לנוער היהודי להתארגן למאבק חמוש בנאצים